open-index/open-wikipedia-markdown huggingface dataset:
Isabel May

Si **Isabel May** (namundag Nobyembre 21, 2000) iyo sarong Amerikanang aktres sa entablado, sa sine asin sa telebisyon. 

## Pilmograpiya
* 2018 : *Age of Summer* — Missing Poster Girl
* 2018–2020 : *[[Alexa & Katie]]* — Katie
* 2018–2020 : *[[Young Sheldon]]* — Veronica Duncan
* 2019 : *[[Let's Scare Julie]]* — Taylor
* 2020 : *[[Run Hide Fight]]* — Zoe Hull
* 2021–2022	 : *[[1883 (TV series)|1883]]* — 	Elsa Dutton
* 2022 : *[[I Want You Back (film)|I Want You Back]]* — Leighton
* 2022 : *The Moon & Back* — Lydia Gilbert
* 2022—Ngunyan : *[[1923 (TV series)|1923]]* — Elsa Dutton

## Toltolan

## Mga panluwas na takod
* Isabel May — IMDb
Unibersidad Estatal kan Cagayan

An **Unibersidad Estatal kan Cagayan** o **Cagayan State University** iyo an pinakadakulang institusyon estatal nin halangkaw na pag-aadal sa Reis the largest state institution of higher learning sa Rehiyon nin Cagayan Valley. Naitogdas ini sa paagi kan *Presidential Decree 1436* asin naamyendahan kan *Republic Act 8292* sa integrasyon nin mga pampublikong institusyon nin halangkaw na edukasyon.

An unibersidad iyo pigbibilog nin siyam na mga kampus sa mga lugar nin pag-uswag sa tolong kongresyonal na distrito kan Cagayan, kaiba an Gonzaga, Aparri, asin Lallo na mga kampus sa Enot na distrito, Lasam, Sanchez-Mira, asin Piat na mga kampus sa Ikaduwang distrito, Andrews asin Carig na mga kampus sa Syudad nin Tuguegarao, asin Solana na kampus sa Ikatolong distrito. An lambang kampus iyo pinamamayohan nin sarong ehekutibong opisyal, apwera sa Andrews, kun sain an presidente kan unibersidad iyo naman an CEO. An tukawan nin pamamayo sa unibersidad iyo yaon sa Kampus nin Andrews, kun sain an sentral na administrasyon nag-oopisina.

## Mga panluwas na takod

* Cagayan State University System
* Cagayan State University
Unibersidad nin San Beda

An **Unibersidad nin San Beda** o **San Beda University** iyo sarong pribadong Katolikong koedukasyonal na institusyon nin basehan asin halangkaw na pag-aadal na pinapadalagan kan *Order of Saint Benedict* sa San Miguel, Manila, Filipinas. Naitogdas ini kan mga Benedikto kan 1901. An panginot kaining kampus na minatao nin tersyaryong edukasyon na namomogtak sa Mendiola, San Miguel, Manila. Igwa ining satelayt na kampus na minatao nin elementarya asin hayskul na edukasyon sa Taytay, Rizal. 

An San Beda nagpoon bilang sarong panlalaking paadalan sa elementarya asin pigtawan ngaran bilang El Colegio de San Beda. Dagos naman ining naghiwas pasiring sa pagigin unibersidad. An institusyon natawan nin estadong unibersidad kan Pebrero 6, 2018, kaya ini sana an Benediktinong unibersidad sa Asya-Pasipiko na rehiyon.

## Mga panluwas na takod

* Unibersidad nin San Beda Opisyal na websityo

## Toltolan
Umbra, penumbra asin antumbra

An **umbra, penumbra asin antumbra** iyo an tolong magkalaen na kabtang nin anino, na linalang nin ano man na gikanan nin liwanag pakatapos na olangon an sarong bagay na opaque. Ngane dai maribong an dipraksyon, ta an *collimated beam* (arog kan gikanan nin punto) nin liwanag, an umbra sana an natatamaan.

An mga ngaran na ini parateng marhay na ginagamit para sa mga anino na iinapon nin mga bagay sa langit, minsan ngani kun beses ginagamit iyan sa pagladawan nin mga grado, arog baga kan sa mga *sunspots*.
## Umbra

An **umbra** (Latin para sa "anino") iyo an pinakalaogon asin pinakamadiklom na parte kan anino, kun saen an ginikanan kan liwanag biyong inolang kan *occluding body*. An paraobserbar sa laog kan umbra nakakaranas nin total occultation. An umbra lawas na matalimon occluding nin matalimon na ginikanan nin liwanag na nagpoporma nin right circular cone. Kapag hiniling hale sa apex nin balisungsong, an duwang lawas minalataw na pareho nin sokol.

An distansya gikan sa Bulan sa apex kan saiyang umbra haros equal kan sa pag-ultanan kan Bulan asin Kinaban: . Nin huli ta an diametro kan Kinaban 3.7 na beses kisa sa diametro kan Bulan, an saiyang umbra minahalawig nin marhay: haros .

## Penumbra
An **penumbra** (gikan sa Latin *paene* "haros") iyo an the rehiyon na kun saen solamenteng sarong kabtang kan ginikanan kan liwanag an ginibong madiklom kan occluding body. An observer na yaon sa penumbra nakakaranas nin kabtang na pagkulop.
An alternatibong kahulogan iyo an penumbra iyo an rehiyon kun saen *an iba o gabos* kan ginikanan kan liwanag an nadidikloman (i.e., an umbra iyo an subset kan penumbra).  Halimbawa, an Navigation and Ancillary Information Facility kan NASA tinatawan nin kahulugan na an lawas sa umbra iyo man an nasa laog kan penumbra.

 

## Antumbra

An **antumbra** (gikan sa Latin *ante*, "before") iyo an rehiyon na kun saen an occluding body minalataw na biyo sa laog kan disc kan ginikanan kan liwanag. An paraobserbar sa rehiyon na ini makakaeksperyensya nin annular eclipse, na kun saen sarong maliwanag na singsing an nahihiling sa palibot kan nagkukulop na lawas. Kun an paraobserbar naghihiro paharani sa ginikanan kan liwanag, an apparent na sokol kan occluding body minadakula sagkod na iyan magkawsa nin bilog na umbra.

## Toltolan
Oleksiy Honcharuk

Si **Oleksiy Valeriyovych Honcharuk** (, ; namundag 7 Hulyo 1984) sarong Ukranyanong politiko. Siya nagsirbe bilang Primer Ministro nin Ukranya poon 29 Agosto 2019 abot 4 Marso 2020  paka pangyari kan panggana sa eleksyon. Si Honcharuk nasalidahan ni Denys Shmyhal durante kan pagbilog kan Gobyerno Shmyhal.

Bago kan nobramyentong ini, si Honcharuk sarong abogado asin katuwang na pamayo sa Opisina nin Presidente nin Ukranya, pinamayohan ni Volodymyr Zelenskyy. asin siya myembro kan Servant of the People party pinamayohan ni Zelensky. Sa edad na 35 sa panahon kan saiyang pagnombra, siya man an pinakahubin na  Primer Ministro sa historya nin Ukranya.

## Toltolan
Denys Shmyhal

Si **Denys Anatoliyovych Shmyhal** (; namundag 15 Oktobre 1975) sarong Ukranyanong politiko asin negosyante na iyo an presenteng Primer Ministro nin Ukranya (2020-2025). Bago kan saiyang pagkanombra bilang trimer Ministro, si Shmyhal  gobernador nin Ivano-Frankivsk Oblast asin akting na bise primer ministro kan Gobyerno Honcharuk.

Komo Primer Ministro, si Shmyhal iyo an namahala' kan su kampanya laban sa COVID-19 pandemya sa Ukranya.

## Toltolan

## Panluwas na takod

* 
* 
* 
* 
*
Brahma Vaivarta Purana

An ***Brahmavaivarta Purana*** (Sanskrito: ब्रह्मवैवर्त पुराण; *Brahmavaivarta Purāṇa*) sarong mahibog na Sanskrit na teksto asin sarong mayor na Purana (Maha-purana) kan Hinduismo. Saro ining importanteng tekstong Vaishnavismo. An Puranang ini an mayor na nakasentro sa mga dios nin mga Hindu na si Radha asin Krishna.                                                                                                                                                                                                              

Maski ngani an sarong bersiyon posibleng nag-eksister sa paghinanapos kan ika-1 milenyo CE, an sinundan na bersiyon kaiyan posibleng marhay na isinurat sa rehiyon nin Bengal kan subkontinente nin India. Kan huri, posibleng marhay na narebisar iyan sa sarong lugar sa Habagatan na India. Kadakol na bersiyon kaining Purana an nag-eksister asin sinasabi na kabtang kan mga manuskrito kan *Brahvaivarta Purana* o kan *Brahmakaivarta Purana*.

Bisto an teksto sa pagpabisto ki Krishna bilang iyo an supremong realidad asin pag-insistir na an gabos na diyos arog ki Vishnu, Shiva, Brahma, Ganesha saro asin iyo man sana asin sa katunayan, iyo na an gabos na inakrnasyon ni Krishna. An mga diosa arog ni Radha, Durga, Lakshmi, Saraswati asin Savitri positibo an katumbas asin sinambit bilang mga inkarnasyon ni Prakriti sa tekstong ini, na may kaagid na mga osipon sa Bhagavata Purana asin Devi Mahatmya. An teksto midbid man sa pagmuraway sa mga babaeng aspekto kan dios sa paagi ni Radha asin  an mga egalitaryan na mga pananaw na an gabos na mga babae manipestasyon kan banal na babae, kapwa kaglalang kan uniberso, asin an gabos na insulto sa mga kababaehan insulto man ki diosa Radha. 

An mitolohiya asin mga istorya kan Brahmavaivarta Purana, kaiba an Bhagavata Purana, naimpluwensiyahan kan mga tradisyon na Hindu na may kinaaraman ki Krishna, siring man kan pagbayle asin paggibo nin mga arte arog kan Rasa Lila.

Sa Purānang ini, si Radha (o Rādhikā), na dai masisiblag ki Krishna, minalataw bilang pangenot na diyosa. Siya iyo an personipikasyon ni Mūlaprakti, an "gamot na naturalesa", na naggikan sa pisog na kun saen an gabos na pormang materyal nag-evolve.Sa pag-iriba kan Purusha ("Tawo," "Spirit," "Universal na kalag") si Krishna, sinasabi na siya nag-eerok sa Goloka, na sarong kinaban nin mga baka asin mga grupo nin baka sa itaas kan Vaikuntha ni Vishnu. Sa banal na kinaban na ini, si Krishna asin Radha may koneksyon sa lambang saro sa kun paano konektado sa kalag an hawak. (4.6.216)

## Toltolan
Unibersidad Teknolohikal kan Rizal

An **Unibersidad Teknolohikal kan Rizal** o **Rizal Technological University** (**RTU**) iyo sarong unibersidad estatal na namomogtak sa Mandaluyong, Filipinas. Naitogdas ini kan Hulyo 11, 1969, bilang an Kolehiyo kan Rizal, parte kan Unibersidad kan Rizal na Sistema bago ini nagkaigwang awtonomiya kan 1975. An unibersidad estatal iyo man an pinakaenot na institusyon na edukasyonal sa nasyon na naggamit nin kooperatibong edukasyon bulang sarong planong kurikulum na iyo pigbibisto kan nagkapirang mga industriya, negosyo, asin ahensya sa bilog na nasyon. An unibersidad igwa nin manlainlain na akademikong lado, asin panginot na nagpopokus sa arkitektura, inhinyeriya, asin mga teknolohiyang programa.

An RTU iyo man saro sa mga pinakaenot na institusyong edukasyonal sa Filipinas na nagtao nin degri sa astronomiya.

## Mga panluwas na takod

* Rizal Technological University Opisyal na Websityo
* Uusipon kan Rizal Technological University 
* REPUBLIC ACT NO. 8365 - Converting The Rizal Technological Colleges into A STATE UNIVERSITY, To be known as THE RIZAL TECHNOLOGICAL UNIVERSITY
Oleksiy Goncharenko

Si **Oleksiy Oleksiyovich Goncharenko** (; namundag sa Odesa, 16 Septyembre 1980) sarong Ukranyanong politiko, myembro kan Ukranyanong parlamento, myembro  kan delegasyon Ukranyano sa Parliamentary Assembly of the Council of Europe, Vice President of the PACE Committee on Migration, Refugees and Internally Displaced Persons, kagmukna' kan Ukrainian network of educational and cultural centres  – Goncharenko Centre. Kan 2014, siya naelihir sa Verkhovna Rada sa  party list kan Petro Poroshenko Bloc. Sa 2019 Ukranyanong eleksyon parlamentaryo si Goncharenko naelihir giraray bilang indepyendente kandidato sa sarong-tukawan na representasyon 137 (Podilsk).

## Toltolan
Flora

An **flora** iyo an gabos na tinanom na yaon sa sarong partikular na rehiyon o panahon, sa pangkagabsan iyo an natural na nagtatambo (indigenous) na tinanom.  Kun minsan an bakterya asin fungi inaapod man na flora, arog kan sa terminong *[[gut flora]]* o *[[skin Flora]]*.

## Toltolan
Kahadean (biyolohiya)

Sa biyolohiya, an sarong **kahadean** iyo an ikaduwang pinakahalangkaw na ranggo sa taksonomiko, na nasa ibaba kan domain. An mga Kahadean nababanga sa mas sadit na mga grupo na inaapod *phyla*. 

Sono sa tradisyon, an nagkapirang libro hale sa Estados Unidos asin Canada naggamit nin sistema nin anom na kahadean (Animalia, Plantae, Fungi, Protista, Archaea/Archaebacteria, asin Bacteria o Eubacteria); mantang an mga librong pinag-aadalan sa iba pang parte kan kinaban, arog kan United Kingdom, Bangladesh, India, Grecia, Brazil naggagamit sana nin limang kahadean (Animalia, Plantae, Fungi, Protista asin Monera). 

An nagkapirang dai pa sana nahahaloy na klasipikasyon na basado sa modernong mga kladistiko malinaw na tinalikdan an terminong kahadean, na nagsasabi na an nagkapirang tradisyonal na kahadean bakong monophyletic, na nangangahulogan na bako sinda kompwesto nin gabos na gikan nin sarong komun na apoon. Ginagamit man an mga terminong *[[flora]]* (para sa mga tanom), *[[fauna]]* (para sa mga hayop), asin, kan ika-21 siglo, funga (para sa fungi) para sa buhay na presente sa sarong partikular na rehiyon o panahon.

## Toltolan
Unibersidad Teknolohikal kan Cebu

An **Unibersidad Teknolohikal kan Cebu** o **Cebu Technological University**, pinapalipot bilang **CTU** asin bisto man bilang **Cebu Tech**, iyo sarong pampubliko, dae-sektaryano, koedukasyonal, pinapadalagan kan estado na institusyon nin halangkaw na edukasyon na namomogtak sa Cebu, Filipinas. An CTU iyo orihinal na parte kan Filipinong pampublikong halangkaw na paadalan na sistema asin ginikanan an Manual Arts na departamento kan Cebu Normal School (ngunyan an Cebu Normal University), asin naitogdas nin independente kan 1911 bilang an Cebu Trade School. Kan 1928, an institusyon pigbukasan an sadiri kaining kampus harani sa Puerto kan Cebu, kun sain an panginot na kampus kaini minatindog pa sa ngunyan.

An unibersidad, poon pa sa pagkakamokna kaini kan 1911, iyo nagligad na bisto bilang an *Cebu Trade School*, *Cebu School of Arts and Trades*, asin *Cebu State College of Science and Technology*, hasta kan 2009, sa rigon kan Akta Republika 9744, nagin na ining sarong unibersidad estatal, asin pinangaran na *Cebu Technological University*.

## Mga panluwas na takod
*
*

## Toltolan
Katagang gamot

An **katagang gamot** iyo an dai na pwedeng bangaon sa mas makahulogan na mga elemento. Sa morpolohiya, an katagang gamot sarong morpolohikal na simpleng yunit na pwedeng iwalat o na kun saen pwedeng magtakod nin sarong prefix o suffix. An katagang gamot iyo an pangenot na leksikal na yunit nin sarong kataga, asin nin sarong pamilya nin kataga (an gamot na ini inaapod kaidto na katagang basehan), na nagdadara nin mga aspekto nin semantikong laog asin dai pwedeng gibohon na mas sadit na mga konstitutente.
An content words sa haros gabos na tataramon igwa asin pwedeng magkompwesto sana nin, gamot na morpema. Alagad, kun minsan an terminong "katagang gamot" ginagamit man sa pagladawan kan kataga na mayo kan mga impleksyonal na kataposan kaini, alagad may mga dati nang leksikal na kataposan kaini. Halimbawa, an mga chatter igwa kan gamot na impleksyon o lemma chatter, alagad an lexical na gamot na chat. An mga gamot nin impleksyon parateng inaapod na mga stems, asin an gamot sa mas estriktong sentido, sarong gamot na morpheme, pwedeng isipon na sarong monomorphemikong stem.

An tradisyonal na pakahulogan minatogot sa mga gamot na magin kapwa talingkas na morpheme o bound morpheme. An gamot na morpema iyo an nagbibilog para sa affixation asin mga kompwesto. Alagad, sa mga polysynthetic na mga tataramon na may halangkawon na lebel nin infleksyon morpology, an terminong "katagang gamot" sa pankagabsan na kasingkahulogan na "talingkas na morpema". An dakol sa siring na mga tataramon limitadong marhay an kabilangan na morpema na pwedeng magserbing solong kataga sana: Halimbawa, an Yup'ik mayo nin labing duwang ribo.

An katagang gamot kombensyonal na nag-iindikar gamit an simbolong matematiko  √; Halimbawa, an katagang Sanskrito na "√bhū-" boot sabihon iyo an gamot na "bhū-".

## Toltolan
Maia Sandu

Si **Maia Sandu** (; namundag 24 Mayo 1972) sarong Moldabong politiko na iyo an  Presidente nin Moldova kan 24 Desyembre 2020 pa. Siya dating lider kan  Party of Action and Solidarity (PAS) asin dating Primer Ministro nin Moldova poon 8 Hunyo 2019 hanggan 14 Nobyembre 2019. Kan 12 Nobyembre 2019, an gobyerno ni Sandu naglakma' gibo kan botong 'no-confidence', kun saen 63 (mga deputy na PSRM asin PDM) sa  101 na mga MP an nagboto sa mosyon isinangat kan PSRM. Si Sandu nagin Ministro nin Edukasyon poon 2012 abot 2015 asin myembro kan Parlamento nin Moldova poon 2014 abot 2015, asin kan 2019 naman.

## Toltolan
Linga Purana

An ***Linga Purana*** (लिङ्गपुराण, IAST: *Liṅga-purāṇa*) saro sa kagwalong Mahapurana, asin sarong tekstong Shaivismo kan Hinduismo. An titulo kan teksto na Linga nanonongod sa ikonograpikal na simbolo para ki Shiva.

Dai aram kun siisay an mga autor asin kun kasuarin an petsa sinurat an *Linga Purana*, asin kinarkulo an orihinal na teksto na isinurat sa pag-oltanan kan ika-5 sagkod kan ika -10 siglo CE. An teksto nag-eksister sa dakol na bersiyon asin posibleng marhay na rinebisar giraray sa paglihis nin panahon asin pinahiwas. An tekstong iyan ginibong duwang kabtang, na may progresibong total na 163 na kapitulo.

An teksto pinepresentar an kosmolohiya, mitolohiya, kapanahonan, kapiyestahan, heograpiya, giya para sa pilgrimahe (Tirta), sarong manual para sa disenyo asin konsekrasyon kan *[[Linga]]* asin *[[Nandi]]*, *[[stotras]]*, an halaga kan mga icon na ini, sarong paglaladawan sa Yoga na may mga paghingako kan manlaenlaen na pakinabang kaini.

## Toltolan
Skanda Purana

An ***Skanda Purana*** (IAST: *Skanda Purāṇa*) an pinakadakulang *[[Mukyapurana]]*, sarong genre kan onseng relihiyosong tekstong Hindu. An teksto igwa nin labing 81,000 na bersikulo, asin saro sa mga literaturang Kaumara, na isinurat pagkatapos kan Skanda, sarong aking lalaki ni Shiva asin Parvati, na midbid man bilang si Murugan. Mantang an teksto ipinangaran ki Skanda, dai man siya nagtatampok nin mas dakul o mas dikit sa tekstong ini kisa sa iba pang mga tekstong may kinaaraman ki Shiva na Purana. An tekstong iyan nagin mahalagang rekord sa kasaysayan asin impluwensiya sa mga tradisyon nin Hindu na konektado sa dios nin gyera na si Skanda.

An kaenot-enoteng teksto na tituladong Skanda Purana posibleng nag-eksister kan ika-8 siglo CE, alagad an Skanda Purana na nabuhay sagkod sa presenteng mga panahon asin igwa nin dakol na bersiyon. Ibinibilang iyan na buhay na teksto, na lakop na rinebisar, sa laog nin dakol na siglo, na naggigibo nin dakol na manlaen-laen na baryant. An komun na mga elemento sa tradisyunal na mga edisyon ensiklopedia na nagtutukar nin cosmogony, mitolohiya, genealogy, dharma, kapiyestahan, gemolohiya, templo, heograpiya, pagpaliwanag kan mga birtud asin maraot, kan teolohiya asin kan naturalesa asin mga kualidad ni Shiva bilang absoluto asin an gikanan nin tunay na kaaraman.

An mga edisyon kan tekstong Skandapurana nagtatao man nin librong ensiklopedya sa pagbiyahe na may metikolosong *Tirtha Mahatmya* (mga giyang panturistang peregrino), na igwa nin heograpikong lokasyon nin mga sentro nin peregrinasyon sa India, Nepal asin Tibet, na may konektadong mga osipon, parabola, himno asin estorya.

Ining Mahāpurāṇa, arog kan iba, iinaatribwir sa sage na si Vyasa.

## Toltolan
Funga

Sa buhay na siyensiya an **funga** iyo an sarong dai pa sana nahahaloy na termino para sa kahadean nin fungi na kaagid kan halawig nang terminong *[[fauna]]* para sa mga hayop asin *[[flora]]* para sa mga tinanom. Kinonsiderar an termino na kaipuhan tanganing mapasimple an mga proyekto na may kinaaraman sa implementasyon nin katuyohan na edukasyonal asin konserbasyon. An sarong impormal na miting na ginibo durante kan IX Congresso Latinoamericano de Micología nagresulta sa propwesto para sa termino kan 2018; may iba pang termino man na iprinoponer asin pinag-olayan. Irinekomendar an funga kan IUCN kan 2021. Nagtatampok an termino nin kaagid na mga terminolohiya na nanonongod sa mga pagbolong sa mga makroorganismo sa partikular na heograpikong mga lugar.

An Species Survival Commission (SSC) kan International na Union for Conservation of Nature (IUCN) kan Agosto 2021 naghagad kan pagmidbid sa fungi bilang sarong sa tulong kahadean nin buhay, asin kritikal na protehiran asin ibalik an Daga. Hinahagad ninda na an mga katagang hayop asin tinanom salidahan nin mga *hayop, fungi, asin mga tinanom*, asin *fauna asin flora* kan *fauna, flora, asin *funga''.

An terminong funga ginamit na sa sientipikong mga literatura bago an mas huring rekomendasyon.

## Toltolan
Vamana Purana

An ***Vamana Purana*** (Sanskrito: वामन पुराण, IAST: *Vāmana Purāṇa*, saróng teksto kan Edad Media asin saro sa kagwalong mayor na Purana kan Hinduismo. An teksto ipinangaran sa saro sa mga inkarnasyon ni Vishnu asin posibleng sarong tekstong Vaishnava na ginikanan kaini.
 Alagad, an modernong nakaligtas na mga manuskrito kan *Vamana Purana* mas marigon na nakasentro ki Shiva, mantang igwa nin mga kapitulo na nagsasamba ki Vishnu asin iba pang mga diyos asin diyosang Hindu. Pigkokonsiderar ini bilang tekstong Shaiva. Dugang pa, igwa nin mga karakter an mga teksto na hali sa Purana, asin ini igwa nin mga koleksyon kan *Mahatmya* (giya sa pagbyahe) para sa mga lugar sa Indya na may kinaaraman ki Shiva na igwa nin osipon asin mitolohiyang naprodusir.                                                                         

An nag-eeksister na mga manuskrito kan *Vamana Purana* nag-eeksister sa manlaenlaen na bersiyon, na posibleng laen na marhay sa orihinal, asin ipinaheheling an mga tanda nin rebisyon sa paglihis nin panahon asin mga rehiyon. Ipinublikar iyan kan All India Kashiraj Trust nin duwang beses. An enot na rebisyon igwa nin 95 kapitulo, mantang an kritikal na edisyon (na trinadusir ni Anand Swarup Gupta, asin ipinublikar kan All-India Kashiraj Trust, Varanasi na ipinublikar sa ikaduwang rebisyon na 69 na mga kapitulo kaiba ni Saro-Mahatmya na igwa nin 28 na mga kapitulo asin idinudusay sa templo asin sagradong lugar sa modernong lugar na Haryana. Mayo kan Brhad-vamana ining duwang bersyon kaiba an apat na samhita, na nasambit sa teksto,  alagad pinagtutubudan na nawara sa kasaysayan.

An teksto bakong sektaryan, asin an enot na bersiyon kaiyan posibleng ginibo kan ika-9 sagkod ika-11 siglo CE.

## Toltolan
Pagluhod

An **pagluhod** sarong pundamental na postura nin tawo na an saro o duwang tuhod nakaduot sa daga. Tinatawan an pagluhod nin kahulogan na "iposisyon an hawak tanganing an saro o duwang tuhod nakaduot sa salog," susog sa Merriam-Webster. An pagluhod kun kompwesto sana nin sarong tuhod, asin bakong pareho, inaapod na genuflection.

Sarong marahay na ugale an pagluhod na ginagamit sa pagpasabot nin submisyon sa paagi kan pagluhod sa pigura na garo baga mas sadit kisa sa saro. An mga primates mismo nag-eestablisar nin *pecking orders* na mahalaga sa kaligtasan asin gawe-gawe nin sarong grupo. Halimbawa, an Chimpanzees igwa nin komplikadong grupo sosyal na may kinaaraman sa sarong nangingibabaw na lalaki asin katimbang na babae kaiba an iba pang mapagpasakop na mga lalaki asin hoben na chimps. An mga lalaki na nananakot sa hirarkiya sa parate nalugadan nin grabe o ginagadan; kaya kaipuhan an paggamit nin mapagpasakop na gawe-gawe tanganing masegurado an kaligtasan sa nagkapirang kamugtakan.

## Toltolan
Unibersidad kan Syudad nin Caloocan

An **Unibersidad kan Syudad nin Caloocan** o **University of Caloocan City** (pinapalipot bilang **UCC**) iyo sarong pampublikong-tipo na lokal na unibersidad na naitogdas kan 1971 asin nagligad na inapod bilang *Caloocan City Community College* asin *Caloocan City Polytechnic College*. An sur na kampus iyo namomogtak sa Kalye Biglang Awa, Grace Park East, 12th Avenue, Caloocan, Metro Manila, Filipinas (bisto man bilang EDSA/Biglang Awa Campus) asin an mga kampus sa norte iyo an Camarin Business Campus, Congressional Campus, asin Bagong Silang Campus.

## Mga panluwas na takod

* Panindog sa Facebook
* Opisyal na websityo
Kolehiyo Estatal kan Batanes

An **Kolehiyo Estatal kan Batanes** o **Batanes State College** iyo sarong pambublikong kolehiyo sa Batanes, Filipinas. Mandato kaini an makatao nin pankolehiyong lebel nin okupasyonal, teknolohikal, asin propesyonal na pagtukdo sa mga lado nin pagsira, agrikultura, siyensyang pankapalibotan, asin iba pang mga katakod na lado nin pag-aadal. Mandato man kaini an pagtao nin espesyal na instruksyon para sa mga espesyal na katuyohan, pagheras nin research asin ekstensyon na mga serbisyo sa manlainlain na disiplina asin lado nin ispesilisasyon asin makatao nin progresibong liderato sa mga lado nin ispelisasyon kaini. An panginot na kampus kaini namomogtak sa Basco, Batanes.

An mga kurso na pigtatao kan kolehiyo iyo an hospitalidad na pagmanehar, edukasyon, teknolohiyang pang-impormasyon, asin iba pa. An probinsya ngani iyo sarong pokus pankultura asin ekolohiyang sona, alagad, an mga kurso manungod sa pansosyedad na pag-aadal, kultura, mga arte, asin an mga biyolohikal asin heolohikal na siyensya iyo nangangaipong maitao pa kan kolehiyo estatal.

## Toltolan
Dale Carnegie

Si **Dale Carnegie** (; sinusurat **Carnagey** hanggan c. 1922; Nobyembre 24, 1888 – Nobyembre 1, 1955) sarong Amerikanong parasurat asin paralektura, asin iyo an kaggibo kan mga kursong self-improvement, pagbebenta, training sa mga koroporasyon, pagtaram sa publiko, asin interpersonal na pakirelasyon. Namundag sa katiosan sa sarong umahan sa Missouri, siya an kagsurat kan  *[[How to Win Friends and Influence People]]* (1936), sarong mabentahon na libro hanggan ngonyan. Siya man nagsurat kan *[[How to Stop Worrying and Start Living]]* (1948), *[[Lincoln the Unknown]]* (1932), asin iba pang mga libro.

Saro sa ubod na ideya niya sa mga librong saiyang sinurat iyo na pwedeng mahira an gawe-gawe nin ibang tawo paagi kan "kun ika mansana maghira kan atitud mo sa nasabing tawo". 

## Mga librong pinalagda

* 1915: *Art of Public Speaking*, with Joseph Berg Esenwein.
* 1920: *Public Speaking: the Standard Course of the United Y. M. C. A. Schools*.
* 1926: *Public Speaking: a Practical Course for Business Men*. Later editions and updates changed the name of the book several times: *[[Public Speaking and Influencing Men in Business]]* (1937 revised), *How to Develop Self-Confidence and Influence People by Public Speaking* (1956) and *Public Speaking for Success* (2005).
* 1932: *[[Lincoln the Unknown]]*.
* 1934: *Little Known Facts About Well Known People*.
* 1936: *[[How to Win Friends and Influence People]]*.
* 1937: *Five Minute Biographies*.
* 1944: *Dale Carnegie's Biographical round-up*.
* 1948: *[[How to Stop Worrying and Start Living]]*.
* 1959: *Dale Carnegie's Scrapbook: a Treasury of the Wisdom of the Ages*. A selection of Dale Carnegie's writings edited by Dorothy Carnegie.
* 1962: *The Quick and Easy Way to Effective Speaking*. (by Dorothy Carnegie, based upon Dale Carnegie's own notes and ideas)

## Toltolan
Devi-Bhagavata Purana

An **Devi Bhagavata Purana** (Sanskrito: देवी भागवतपुराणम्, *devī bhāgavatapurāṇam*), na inaapod man na **Srimad Devi Bhagavatam**, **Srimad Bhagavatam**, **Bhagavata Purana** o ***Devi Bhagavatam***, iyo an saro sa ikakagwalong Mahapurana nin Hinduismo. Kinomposo sa Sanskrito ni Veda Vyasa, an teksto ibinibilang na mayor na purana para sa mga parasamba sa Devi. Binubusol kaini an bhakti (debosyon) pasiring sa Mahadevi, na ini-integrate an mga tema hale sa tradisyon na Shaktadvaitadvada (syncretism of Samkhya asin Advaita Vedanta. sa literal, an dalan kan bakong dualistikong Shakti). 

Kompwesto nin kagduwang seksyon na may 318 na kapitulo an Devi-Bhagavata Purana. Kaiba an Devi Mahatmya, iyan an saro sa pinakamahalagang gibo sa Shaktismo, sarong tradisyon sa laog kan Hinduismo na nagsasamba sa mga Devi o Shakti (mga diosa) bilang iyo an primordyal na kaglalang kan uniberso asin iyo an Brahman (pinakang-realidad asin an katotoohan). Isineselbrar an devine feminine bilang iyo an ginikanan kan gabos na eksistensya, an kaglalang, an tagapreserbar asin an tagalaglag kan gabos na bagay, siring man iyo an nag-eempower sa espiritwal na katalingkasan. Mantang an ibang mayor na Purana kan Hinduismo nagsasambit asin sinasamba an mga diosa, an tekstong ini nakasentro sa palibot niya bilang iyo an pangenot na dibinidad. An nakapalaog na pilosopiya kan tekstong ini iyo an istilong Advaita Vedanta na monismo na may kaibang debosyonal na pagsamba sa Shakti (pambabaeng kapangyarihan). Pigtutubodan na iyan iyo an mga sinabi ni Vyasa ki Hadeng Janamejaya, an aking lalaki ni Parikshit.                                                                                                                                                          

## Toltolan
Kurma Purana

An ***Kurma Purana*** (IAST: *Kūrma Purāṇa*) saro sa kagwalong Mahapurana, asin sarong tekstong Vaishnavismo durante kan medieval era kan Hinduismo. An teksto ipinangaran sa tortoise avatar ni Vishnu.

An mga manuskrito kan Kurma Purana nagdanay sagkod sa presenteng panahon sa dakol na bersiyon. An kabilangan kan mga kapitulo nagkakalaenlaen sa mga manuskrito depende sa rehiyon, asin an kritikal na edisyon (na ipinublikar ni Anand Swarup Gupta, asin ipinublikar kan All-India Kashiraj Trust, Varanasi) kan Kurma Purana na igwa nin 95 na kapitulo. Naniniwala an Tradisyon na an tekstong Kurma Purana igwa nin 17,000 na bersikulo, an mga nag-eeksistir na mga manuskrito igwa nin mga 6,000 na bersikulo.

An teksto, sabi ni Ludo Rocher, iyo an interesante sa gabos na Purana sa paliwanag kaiyan dapit sa relihiyosong mga ideya, huli ta iyan sarong tekstong Vaishnavismo, si Vishnu dai nakadominar sa teksto. Imbes, an teksto minatahob asin nagpapahayag nin reberensya ki Vishnu, Shiva asin Shakti na may kaparehong entusiasmo. An Kurma Purana, arog kan iba pang Puranas, kaiba an mga leyenda, mitolohiya, heograpiya, *Tirtha* (piligrimahe), teolohiya asin pilosopikal na Gita. An lataw na aspekto kan Gita kaiyan, na inaapod man na *Ishvaragita*, iyo na si Shiva an nag-aatubang nin mga ideya na kaagid kan yaon sa Bhagavad Gita.

## Toltolan
Garuda Purana

An ***Garuda Purana*** saro sa 18 Mahāpurāṇa teksto sa Hinduismo. Parte ini kan literaturang Vaishnavismo corpus, pangenot na nasesentro sa Hindung diyos na si Vishnu. Kinomposo sa Sanskrito asin makukua man sa manlainlain na tataramon arog kan Gujarati asin Ingles. An kaenot-enoteng bersiyon kan teksto pwedeng isinurat kan enot na milenyo CE, alagad posibleng marhay na pinahiwas iyan asin binago sa laog nin halawig na panahon.

Midbid an tekstong *Garuda Purana* sa kadakol na bersyon, igwa nin 15000+ na bersikulo. An saiyang mga kapitulo igwa nin halangkaw na manlaenlaen na mga tema. Igwa nin laog an teksto na dapit sa kosmolohiya, mitolohiya, relasyon sa pag'ultan kan mga dios, ethics, marhay tumang sa maraot, manlaenlaen na mga eskwelahan kan mga pilosopiyang Hindu, an teorya kan Yoga, an teorya kan "langit asin impyerno" kaiba an "karma asin pagkamundag liwat", apoon na ritwal asin soteryolohiya, mga salog asin heograpiya, mga klase nin mineral asin mga gapo, mga paagi nin pagprobar nin hiyas para sa saindang kalidad, listahan kan mga tinanom asin herbal, manlaenlaen na mga helang asin an saindang mga sintomas, manlaenlaen na bulong, aphrodisiacs, prophylactics, kalendaryong Hindu asin an saiyang basehan, astronomiya, bulan, mga planeta, astrolohiya, arkitektura, pagtugdok nin harong, mahalagang tampok kan mga templong Hindu, ritwal nin passage, kawanggawa asin paggibo nin regalo, ekonomiya, pagtipid, katungdan nin hade, politika, mga opisyal kan estado asin an saindang mga papel kun pano an pag-appoint sainda, genre kan literatura, panundon kan gramatika asin iba pang mga tema. Tinutukar kan huring kapitulo kun pano an pagpraktis kan Yoga (mga klaseng Samkhya asin Advaita), pampersonal na pagpaurog asin an benepisyo kan sadiring kaaraman.

Binugtak sa kategorya kan Padma Purana an Purana, kaiba siya, Bhagavata Purana asin Vishnu Purana, bilang sarong Sattva Purana (sarong purana na nagrerepresentar sa karahayan asin kadalisayan). An teksto, arog kan gabos na Mahapurana, iinaatribwir sa sage na si Veda Vyāsa sa tradisyon na Hindu.

## Toltolan
Sattva

An **Sattva** (Sanskrito: सत्त्व, na an boot sabihon *karahayan*) saro sa tolong guṇas o "mga kaisipan nin pag-eksister" (tendensiya, kalidad, attributes), sarong pilosopikal asin sikolohikong konsepto na nasabotan kan pilosopiyang Samkhya eskwelahan kan pilosopiyang Hindu. An duwa pang kalidad iyo an *[[rajas]]* (pasyon asin aktibidad) asin *[[Tamas (pilosopiya)|tamas]]* (paglaglag, kariribokan). An *Sattva* iyo an kalidad nin karahayan, kadalisayan, pagigin positibo, katotoohan, serenidad, pagkatimbang, pagigin matoninong, asin pagigin birtuoso na nagrarani pasiring sa Dharma asin *[[Jñāna]]* (kaaraman).

## Hinduismo
Sa pilosopiyang Samkhya, an  iyo an saro sa tulong "tendensiya, kalidad": sattva, rajas asin tamas. An kategoryang ini nin kalidad mahiwas na inadaptar kan manlaenlaen na eskwelahan nin Hinduismo para sa pagkategorya nin gawe asin natural na ngangalasan. An tulong kalidad iyo an:

* *Sattva* iyo an kalidad kan balanse, harmonya, karahayan, kadalisayan, paggibong unibersal, holistic, construktibo, malinalang, pagtugdok, positibong atitude, luminous, serenity, being-ness, matoninong, virtuous.
* *Rajas* iyo an kalidad kan pasyon, aktibidad, bakong marhay o maraot asin minsan iyo, self-centeredness, egoistiko, individualizing, driven, moving, dinamiko.
* *Tamas* iyo an kalidad kan bakong balanse, kawàran nin kaayosan, kariribokan, kapurisawan, bakong dalisay, destructive, delusyon, negatibo, dull o bakong aktibo, apathy, inertia o lethargy, marahas, vicious, ignorante.

Sa pilosopiyang Indyano, an mga kalidad na ini dai kinokonsiderar bilang presente sa either-or fashion. Imbes, an gabos na tawo asin gabos bagay igwa kan tulong iyan, alagad sa manlaenlaen na proporsyon sana asin sa manlaenlaen na konteksto. Hinihiling an nabubuhay na linalang o sustansya bilang resulta kan pinagsaralak na epekto kaining tulong kalidad.

Segun sa eskwelahan kan Samkhya, mayo nin siisay man asin mayo nin anuman an either purely sattvik o purely rajasik o purely tamasik. Komplikadong sinaralak kaiyan an naturalesa asin gawe nin sarong tawo, na an lambang guna sa nagkakalaen na grado. Sa iba, an conduct iyo an rajasik na igwa nin signipikanteng impluwensiya kan sattvik guna, sa iba kan saiyang rajasik na igwa nin signipikanteng impluwensiya kan tamasik guna, asin iba pa.

## Budismo
An *Sattva*, o *Satta* sa tataramon na Pali, manonompongan sa mga tekstong Buddhista, siring kan *Bodhi-sattva*. Nangangahulugan an Sattva sa Budhismo na "sarong may buhay, linalang, tawo o tawong may namamatean".

## Toltolan
Anna Politkovskaya

Si **Anna Stepanovna Politkovskaya** (; 30 Agosto 1958 – 7 Oktobre 2006) sarong Rusong peryodista asin aktibista sa deretsong pantawo, na nag'uusip kan mga pangyayari politikal sa Rusya, urog na dapit sa Ikaduwang Gerang Chechen (1999–2005).

An saiyang pagbabareta dapit sa Chechnya an nagpputok na gayo asin nagpabantog saiya sa nasyonal asin internasyonal na lado. Pitong taon dai niya inontokan an pagbabareta dapit sa gerang Chechnya maski ngani pira nang nagpatakot asin naggibong pagkulog saiya. 
si Politkovskaya inaresto kan militar Ruso sa Chechnya asin inagi sa sagin-sagin na paggadan saiya. Kan siya palupad sa Mosku paagi sa Rostov-on-Don ta matabang sa pagresolber kan si Beslan school hostage crisis kan 2004, siya hinilo asin napiritan magpabalik sa Mosku asin dali-daling magpa-ospital kun saen siya halawig na nagpabulong

An saiyang mga artikulo kan mga 1999 dapit sa kamugtakan sa Chechnya ipinalagdang mga libro pirang beses, asin an mga ini kadaklan napublikar sa luwas kan Rusya asin an mga Ruso mayormente nababasa ini sa  *[[Novaya Gazeta]]*, sarong peryodikong Ruso na nagbabareta nin kritikal na pamamareta dapit sa mga politikal asin sosyal na mga kamugtakan sa laog nin Rusya. Poon 2000, siya nakaresibi nin mga pag'onra sa internasyonal na mga organisasyon mapadapit kan saiyang mga trabaho. Kan 2004, siya nagpublikar kan librong *[[Rusya'ng ki Putin (libro)|Rusya'ng ki Putin]]*, sarong personal na osipon  manongod sa Rusya para sa mga parabasang bakong mga taga-Rusya.                                                                                                                                                  

Kan 7 Oktobre 2006, siya  ginadan sa laog nin elevator sa saiyang apartment, asin ini nagpukaw nin grabeng atensyon internasyonal. Kan Hunyo 2014, lima katawo an nasentensyahan makulong kawsa kan paggadan ki Politkovskaya, pero bako pang malinaw kun siisay an nagsugo asin nagbayad ngani siya 'ipalarga' (paggadan na kontratado).
## Toltolan
Institusyong Eulogio "Amang" Rodriguez sa Siyensya asin Teknolohiya

The **Institusyong Eulogio "Amang" Rodriguez sa Siyensya asin Teknolohiya** o **Eulogio "Amang" Rodriguez Institute of Science and Technology** (midbid man bilang **EARIST**) iyo sarong pampublikong kolehiyo sa Santa Mesa, Manila sa Filipinas. Pigpangaran pakatapos ki Eulogio Rodriguez, saro sa mga pinakahaloy na nagsirbi na senador sa nasyon.

Naitogdas kan 1945 bilang sarong bokasyonal-teknikal na halangkaw na paadalan, nag-uswag ini pasiring bilang bilog na institusyon nin halangkaw na edukasyon na minatao nin mga *undergraduate* asin *postgraduate* na mga degri na programa sa rigon kan Akta Republika 6595.

## Mga panluwas na takod

*Opisyal na websityo
*EARIST General Mariano Alvarez Campus sa Cavite

## Toltolan
Fauna

An **fauna** iyo an gabos na hayop na yaon sa sarong partikular na rehiyon o panahon. An katimbang na termino para sa mga tinanom iyo an *[[flora]]*, asin para sa fungi, iyo an funga. An flora, fauna, funga asin iba pang klase nin buhay sa kabilogan inaapod na biota. An mga Zoologo asin paleontologo ginagamit an fauna tanganing sambiton an sarong tipikong koleksiyon nin mga hayop na yaon sa espesipikong oras o lugar, e.g. an "Sonoran Desert fauna" o an "Burgess Shale fauna". Kun minsan, an mga Paleontologo pinapanongdan an sunod-sunod na tangga nin faunal, na serye nin mga gapo na gabos igwa nin kaagid na mga fossil. Inaapod na **faunistiko** an pag-adal sa mga hayop sa sarong partikular na rehiyon.

## Toltolan
Viktor Bout

Si **Viktor Anatolyevich Bout** (; ; namundag 13 Enero 1967) sarong Rusong tagabenta nin armas. Sarong nagpapagibo nin mga armas asin dating Sobyet militar na parapalis, saiyang ginamit an kadakul-dakul na mga kompanya niya makapalusot nin mga armas haleng Subangan Europeo pasiring Aprika asin sa Tangang Sirangan durante kan mga 1990 asin kaamayi nin mga 2000. Si Bout nabansagan na "Merchant of Death" asin "Sanctions Buster" pakabuyagyag saiya kan Briton na ministro na si Peter Hain sa United Nations kan 2003 manongod kan mahiwasan na mga operasyon ni Bout, an saiyang mga suki na lakop-lakop asin saiyang dai ngani-nganing  pagpalikaw sa mga embargo.

Sa sarong sting operation kan E.U., si Bout inaresto kan 2008 sa Thailand sa kargong terorismo kan Royal Thai Police katuwang an mga operatibang Amerikano asin kan  Interpol. An embahador kan E.U. sa Thailand na si Eric G. John pighurot sa mga awtoridad na Thai na si Bout i-extradite sa Estados Unidos, na ini  pinag-onra kan Korte Suprema nin Thai kan 2010. Si Bout pig'akusar sa kargong pagngata' na magbenta nin mga armas 
sa Drug Enforcement Administration (DEA) informer na nagsagin nagrerepresentar kan Revolutionary Armed Forces of Colombia (FARC) na gagamiton laban sa mga pwersang Amerikano sa Colombia, alagad si Bout pighimutikan an mga kargo asin naglalaom na mapawa'ran siyang sala'.

## Sentensya

Si Bout nasentensyahan kan jury sa korte federal nin Manhattan kan 2 Nobyembre 2011. Kan 5 Abril 2012, si Bout pigsentensyahan nin 25 taon sa kulongan, na iyo ini an minimo na sentensya sa pagpakisapakat na magpabakal nin mga armas sa sarong designadong teroristang organisasyon kan E.U.. Si US District Court Judge Shira Scheindlin nagpahayag na an  minimong sentensya sana an maninigo na isapaw ta "mayo man ebidensya na si Bout magibo kan krimen kun  saen siya nasentensyahan maliban asin huli lamang sa sting operation".

## Pagribayan preso

Si Bout pinaluwas asin pinabalik sa Rusya kan 8 Desyembre 2022. An karibay iyo si Brittney Griner na dinakop kan mga Ruso sa salang pagpalaog nin bawal na druga
## Toltolan
Samkhyakarika

An **Samkhyakarika** (Sanskrito: 
सांख्यकारिका, *Sāṁkhyakārikā*) an kaenot-enoteng natatadang teksto kan eskwelahan nin Samkhya kan pilosopiyang Indiyano. Dai aram an orihinal na petsa kan komposisyon, alagad an *terminus ad quem* (nakompleto na kaidto) naestablisar na paagi sa traduksyon kaiyan sa Intsik na nakua kan 569 CE. Attributed ini sa Ishvara Krishna (Iśvarakṛṣṇa, 350 CE).

Sa teksto, ilinadawan kan autor an saiyang sadiri bilang kasalihid kan mga disipulo hale sa dakulang sage na si Kapila, sa paagi kan *Āsuri* asin *Pañcaśikha*. An saiyang *Sāṃkhya Kārikā* binibilog nin 72 śloka na nakasurat sa Ārya metre, na an ultimong bersikulo nagsasabi na an orihinal na *Samkhya Karika* igwa sana nin 70 bersikulo.

An pinakaenot na importanteng komentaryo sa saiyang Kārikā isinurat ni Gaudapada. An Yuktidipika, na an mga edisyon nin manuskrito kan edad media nadiskubre asin pigpublikar mga katahawan kan ika-20 siglo, kabali sa mga pinaka-importanteng pagrepaso asin komentaryo sa Samkhyakarika.

An Sāṁkhya Kārikā ipinalis sa Intsik kan ika-6 na siglo CE. Kan 1832, trinadusir ni Christian Lassen an teksto sa Latin. Enot na trinadusir kan H.T. Colebrooke an tekstong ini sa Ingles. Trinadusir ninda Windischmann asin Lorinser iyan sa Aleman, asin trinadusir iyan ni Pautier asin St. Hilaire sa Pranses.

## Toltolan
Yuri Romanenko

Si **Yuri Viktorovich Romanenko** (; namundag 1 Agosto 1944) sarong dating  Sobyet kosmonaut, magkaduwang beses Hero of the Soviet Union (Marso 16, 1978 asin Septyembre 26, 1980). Sa saiyang karera, si Yuri Romanenko nag'ayaw nin 430 aldaw 20 oras 21 minuto 30 segundo sa espasyo asin 18 oras sa lakaw espasyo.  
Kan 1987 siya nagin residente kan Mir na estasyon sa espasyo, pagbungsod kan Soyuz TM-2 asin paghugpa sa Soyuz TM-3. Siya nag'ayaw sa Mir nin 326 aldaw; iyo ini an pinakahalawig na pag'estar sa espasyo kan panahon na idto.     An aki niya, si Roman Romanenko saro man na kosmonaut, asin nagin ikatolong ikaduwang-henerasyon na parabyahe sa espasyo sa Soyuz TMA-15 kan Mayo 2009.

## Toltolan
Samkhya

An **Samkhya** o **Sankya** (Sanskrito: सांख्य, IAST: *sāṃkhya*) sarong dualistikong eskwelahan nin pilosopiyang Indiyano. Minamansay kaiyan an katunayan na kompwesto nin duwang independienteng prinsipyo, an *[[Purusha|puruṣa]]* (agimadmad o espiritu); asin *[[prakṛti]]*, (naturalesa o bagay, kaiba an isip asin emosyon nin tawo).

An *Puruṣa* iyo an saksi-agimadmad. Absoluto ini, independiente, talingkas, lapwas sa persepsyon, halangkaw sa arin man na eksperiensya kan isip o sentido, asin impossible na iladawan sa paagi kan mga kataga.

An *[[Jiva]]* ('sarong nabubuhay') iyo an estado kun saen an *purusha* binugkos sa *prakriti*.  Igwa nin interplay kan duwa an eksperyensya nin tawo, an purusha bilang may pagkaisi sa manlaenlaen na kombinasyon nin mga kognitibong aktibidad. An katapusan kan bugkos kan purusha sa prakriti inaapod na katalingkasan o kaivalya (isolation).

An mga pinakagurang na napalaman sa Samkhya pwedeng iyo an teistiko o bakong teistiko, alagad kaiba an klasikong sistematisasyon kaini kan kaamayan kan enot na milenyo CE an eksistensya nin sarong dios nagin mayo nin importansya. An Samkhya makusog na may kinaaraman sa eskwelahan nin Yoga kan Hinduismo, na huli kaini ini an teoretikal na pundasyon, asin ini naimpluwensya sa ibang eskwelahan kan pilosopiyang Indiyan.

## Toltolan
Unibersidad Estatal kan Solnopang Visayas

An **Unibersidad Estatal kan Solnopang Visayas** o **West Visayas State University** (**WVSU**, inaapod man bilang **West**) iyo sarong pampublikong normal na panresearch na unibersidad na namomogtak sa La Paz, Syudad nin Iloilo, Solnopang Visayas sa Filipinas. Naitogdas ini kan 1924 bilang an Iloilo Normal School sa irarom kan mga *Thomasites*, pero gikan an pagkakatogdas kaini kan 1902 bilang saro sa mga parte kan Filipinong normal na paadalan na sistema kaiba an Iloilo National High School na namokna kan kolonyal na gobyerno kan mga Amerikano. Nagin ini dagos bilang an West Visayas State College kan 1965 asin naguno an unibersidad na kamogtakan para magin West Visayas State University kan 1986.

An unibersidad iyo saro sa mga akreditong Filipinong Unibersidad kan University Mobility in Asia and the Pacific asin saro sa mga pinakaprominenteng institusyon sa Filipinas sa lado nin Pagtukdo, Narsing, asin Medisina.

## Mga panluwas na takod
*Opisyal na websityo
*WVSU College of Medicine Online Community Homepage

## Toltolan
Sheikha Maha Mansour al-Thani

Si **Sheikha Maha Mansour Salman Jasim Al Thani** sarong Qataring huwes. 

An saiyang pagkanombra kan Marso 2010 mangyari siya an nagin pinakaenot na babae nakaag sa pwesto bilang huwes sa Qatar. Kan 2013 siya nalista sa CEO Middle East komo ikaanom sa 100 na pinakapoderosong babaeng Arabo.

## Toltolan
Yevhen Murayev

Si **Yevheniy Volodymyrovych Murayev** (; namundag 2 Desyembre 1976) sarong pro-Rusong  Ukranyano politiko asin kagpadalagan nin medya. Siya an lider kan ngonyan-binawal na partido politikang Nashi.

Si Murayev nagin deputy kan Kharkiv Oblast Council (duwang pagtukaw) asin deputy kan Ukranyanong parlamento sa pag'ultan nin 2012 asin 2019 (VII convocation asin VIII convocation). Sa 2019 Ukranyanong eleksyon parlamento si Murayev pinamayohan an nasyonal na lista nin Opposition Bloc, alagad ini dai nakakua nin pwesto sa parlamento.

Si Murayev dating myembro kan Party of Regions asin Opposition Bloc asin dating pamayo kan  political council of the For Life (Za zhyttia) na partido.

Paka pagsakyada kan 2022 kan Rusya sa  Ukranya, si Murayev bigla nawara asin may huringhuding na yaon sa Rusya. An gobyerno Briton pigbuyagyag na soboot si Murayev pinili kan Kremlin na iyo kuta an magigin bagong presidente kan Ukranya sa bagong gobyerno. 

## Toltolan
Prakriti

An **Prakriti** (Sanskrito: प्रकृति IAST: *prakṛti*) "an orihinal o natural na porma o kamugtakan nin ano man, orihinal o pangenot na bagay". Importanteng marhay iyan na ideya sa Hinduismo, na binilog kan eskwelahan kaiyan na Samkhya, kun saen iyan dai nanonongod sa bagay o naturalesa, kundi "binabali an gabos na kognitibo, moral, siklolohiko, emosyonal, pagkasensitibo asin pisikal na mga aspekto nin katunayan," na nagdodoon kan "kognitibo, mental, sikolohiko asin sensoryal na mga aktibidad kan Prakriti". An Prakriti igwa nin tolong laen-laen na natural na kalidad (guṇas), na an equillibrium iyo an basehan kan gabos na namasdan na empirikal na realidad. An Prakriti, sa paadalan na ini, napapalaen sa Puruṣa, na dalisay na pakamansay asin metapisikal na agimadmad. An termino yaon man sa mga teksto kan ibang relihiyon sa India arog kan Veda & Jainismo asin Budhismo.

## Toltolan
Purusha

An ***Purusha*** (Sanskrito: पुरुष, *puruṣa*) sarong komplikadong konsepto na an kahulogan nag-evolve sa mga panahon nin Veda asin Upanishad. Depende sa gikanan asin makasaysayan na mga panahon, iyan nangangahulogan nin kosmikong linalang o pagkaisi sa sadiri, asin unibersal na prinsipyo. 

Kan inot na mga taon kan Vedas, an Purusha sarong kosmikong persona na an iniatang kan mga diyos na iyo an naglalang kan gabos na buhay. Saro ini sa dakul na osipon dapit sa paglalang na pinag-ulayan sa Vedas. Sa Upanishad, an konseptong Purusha minapanungod sa ideyang abstract kan Sadiri, Espiritu asin an Unibersal na Prinsipyo na daeng sagkod, dai malalaglag, mayong porma, asin gabos pervasive. 

Sa pilosopiyang Samkhya, an Purusha iyo an darakulan na dai naghihirong kosmikong prinsipyo, dalisay na agimadmad, dai nakasugpon asin mayong kinaaraman sa ano man na bagay, na "bakong inaktibo, dai nagliliwat, daing sagkod, asin dalisay." An Purusha kasaro ni Prakṛti (matter) na nagtaong dalan sa buhay.

Sa Shaivismo kan Kashmir, an Purusha natatahuban nin limang sheaths nin panahon (Kāla), kamawotan (Raga), restriksyon (Niyati), kaaraman (Vidya) asin kabtang nin panahon (Kalā); Ini an unibersal na Sadiri (Paramatman) sa irarom nin mga limitasyon arog kan dakol na indibidwal na mga sadiri (Jīvātman).

## Toltolan
Kāla

**Kala** (Sanskrito: पुरुष, romanisado: Kālá/Kālam, lit.&#x27;Oras&#x27;), iyo an katagang Sanskrito na nangangahulogan nin "panahon" o "kagadanan." Mantang napersonipikar an panahon, an paglaglag sa gabos na bagay, si Kala sarong dios nin kagadanan, asin parateng ginagamit bilang saro sa mga epithet ni Yama. Sa Shaivismo, bisto si Kala bilang malaad na avatar ni Shiva Kala Bhairava o Kalagni Rudra; asin sa Vaishnavismo si Kala kaayon man sya sa Narasimha asin Pralaya. Arog kan mga diyos asin diyosa, si *Kālá* dai pirming namimidbid kontra ki *kāla*, na an boot sabihon "itom".

## Toltolan